# Επανα[λειτουργία της Βιβλιοθήκης για το κοινό](http://vikelaia.gr/index.php/news/247-stadiaki-epanaleitourgia-tis-vivliothikis-gia-to-koino)

Η Δημοτική Βιβλιοθήκη Ηρακλείου Αττικής επαναλειτουργεί **ΜΟΝΟ** για την κυκλοφορία υλικού (**δανεισμός και επιστροφή**) από τη **Δευτέρα 14 Ιουνίου 2021** και αποκλειστικά και **ΜΟΝΟ** με **κρατήσεις**.

**Ωράριο εξυπηρέτησης κοινού: Δευτέρα - Παρασκευή 9.00 - 14.30**

Για κρατήσεις:

* + Κάνετε αναζήτηση στον κατάλογο της Βιβλιοθήκης [https://libiraklioattikis.openabekt.gr](https://libiraklioattikis.openabekt.gr/) και αν εμφανιστεί το βιβλίο που επιθυμείτε πατάτε στο “Αντίτυπα” για να δείτε την κατάστασή του δηλαδή αν είναι ελεύθερο, ή αν δανείζεται 15 ημέρες/χρεωμένο/κρατημένο. Είτε είναι χρεωμένο είτε ελεύθερο για 15 ημέρες, κάνετε την κράτησή σας ενημερώνοντάς μας τηλεφωνικώς (2102826276) ή με email στο [library@iraklio.gr](mailto:library@iraklio.gr).
  + Μέσω τηλεφωνικής επικοινωνίας (2102826276) με το προσωπικό σχετικά με τους τίτλους που επιθυμείτε να δανειστείτε.
* Στη συνέχεια εφόσον οι ενδιαφερόμενοι ενημερώνονται από το προσωπικό για τη διαθεσιμότητα του υλικού προσέρχονται στη βιβλιοθήκη για την παραλαβή του.
* Η παραλαβή των κρατήσεων θα γίνεται στο γραφείο δανεισμού της Βιβλιοθήκης και δεν θα επιτρέπεται η πρόσβαση των μελών στα βιβλιοστάσια.
* Για την παραλαβή και δανεισμό της/των κρατήσεων επιτρέπεται η προσέλευση **ενός μόνο αναγνώστη** στο γραφείο δανεισμού της βιβλιοθήκης, έχοντας την ή τις κάρτες μέλους.
* Η διάρκεια δανεισμού των βιβλίων θα είναι **30 ημέρες**, για την αποφυγή συγχρωτισμού.

Τα βιβλία, εφόσον είναι διαθέσιμα για 15 ημέρες σύμφωνα με την κατάσταση των αντιτύπων, διατίθενται άμεσα προς κράτηση και δανεισμό.

Εάν ένα βιβλίο επιστρέφετε, τότε δανείζεται (ακόμα κι αν είναι κρατημένο), εφόσον έχουν περάσει 72 ώρες από την ημερομηνία επιστροφής.

Δεν επιτρέπεται η χρήση του υλικού από άλλον αναγνώστη, χωρίς τη μεσολάβηση του ασφαλούς χρόνου καραντίνας του υλικού (72 ώρες).

Για τον δανεισμό χρειάζεται η κάρτα μέλους. Εάν κάποιος δεν διαθέτει ή κάνει αίτηση για νέα εγγραφή, τότε θα χρειαστεί πρώτα να εκδοθεί η κάρτα του.

* Δεν επιτρέπεται η χρήση του αναγνωστηρίου και η χρήση του internet στις θέσεις Η/Υ για το κοινό, **λόγω έλλειψης αερισμού του χώρου.**

**Οδηγίες για το κοινό**

Ζητάμε από τα μέλη μας:

• Να κάνουν κρατήσεις από τον κατάλογο, για τη γρήγορη εξυπηρέτησή τους.

• Να μην επισκέπτονται τη Βιβλιοθήκη εάν υπάρχει οποιοδήποτε σχετικό σύμπτωμα ίωσης.

• Να φορούν υποχρεωτικά και σωστά τη μάσκα προστασίας.

• Να τηρούν τις μεταξύ τους αποστάσεις (2 μέτρα) κατά την αναμονή τους στο ισόγειο του κτιρίου για τη βιβλιοθήκη.

• Να χρησιμοποιούν απολυμαντικό χεριών κατά την είσοδο και την έξοδό τους.

• Να διαβάσουν προσεκτικά τις οδηγίες της Δημοτικής Βιβλιοθήκης Ηρακλείου Αττικής σχετικά με τους όρους προσέλευσης και εξυπηρέτησής τους τόσο για την προστασία της Δημόσιας Υγείας όσο και για τη διασφάλιση της εύρυθμης λειτουργίας της.

Όλες οι ρυθμίσεις λειτουργίας και εξυπηρέτησης κοινού αναρτώνται στο Facebook της Βιβλιοθήκης [www.facebook.com/iraklioattikislibrary](http://www.facebook.com/iraklioattikislibrary), στην ιστοσελίδα του Δήμου <https://www.iraklio.gr/el/content/library>, στον ηλεκτρονικό κατάλογο της Βιβλιοθήκης libiraklioattikis.openabekt.gr, στην είσοδο του κτιρίου και στέλνονται ηλεκτρονικά στα email των μελών.

Η βιβλιοθήκη επαναλειτουργεί λαμβάνοντας τα κατάλληλα μέτρα σύμφωνα με τις οδηγίες των ειδικών του ΕΟΔΥ, των συστάσεων της ΕΕΒΕ (Ένωση Ελλήνων Βιβλιοθηκονόμων), τις οδηγίες της IFLA (Διεθνής Ένωση Βιβλιοθηκών) με σκοπό την προστασία της υγείας και της ασφάλειας μελών και προσωπικού και τις σχετικές εγκυκλίους περί τήρησης όλων των μέτρων προστασίας του υπουργείου Εσωτερικών.

**Σας περιμένουμε για δανεισμό και επιστροφή βιβλίων, τηρώντας πιστά τους κανόνες υγιεινής.**